Ingibjörg Fríða býður upp á skoðunarferð fyrir yngstu gesti Hörpu í fylgd fullorðinna í leit að Maxímús Músíkús . Við förum um ýmsa sali , króka og kima Hörpu og veltum fyrir okkur hvort þeir séu ákjósanlegir staðir fyrir litla mús að búa á – Maxímús Músíkús er svo sannarlega langminnsti íbúi sem skráður er til heimilis í Hörpu . Ef við leggjum við hlustir gætum við heyrt stefið hans Maxa og það leitt okkur áfram um undraheima Hörpu . Skoðunarferðin endar í Kaldalóni í sögustund með Maxa kl. 11:30 . Athugið að fjöldi þátttakenda er takmarkaður í hverja ferð . Barn þarf að vera í fylgd fullorðins – þó ekki fleiri en tveggja . Hægt er að bóka miða í skoðunarferðina viku fyrir ferðina . Skráning , miðaafhending og frekari upplýsingar í miðasölu Hörpu s . 528-5050 .